मुख्यमंत्री नीतीश कुमार ने गुरुवार को कहा कि महिलाओं को सशक्त बनाने के लिए स्वयं सहायता समूहों को अब और जिम्मेदारी दी जाएगी। इन्हें मिड-डे मील से भी जोड़ा जाएगा। महिला विकास निगम, ग्रामीण विकास विभाग व जीविका द्वारा गठित सभी एक लाख 41 हजार स्वयं सहायता समूहों के बीच एक बेहतर तालमेल बनाने का भी निर्देश दिया गया है। इन समूहों द्वारा तैयार उत्पादों को बाजार मुहैया कराने के लिए 87 ग्रामीण हाट बनाए जाएंगे।